เป็นประจำเดือนตอนประมาณวันที่25-26 เดือนธค.62 แล้วตอนนี้วันที่4 กพ.63ยังไม่มาอีกเลยค่ะ ช่วงมกราคมที่ประจำเดือนต้องมาคือไม่สบาย ป่วย นอนน้อย เครียด ทำงานทุกวัน อยากทราบว่าทำไมประจำเดือนถึงเลื่อนนานขนาดนี้ค่ะ ปกติเลื่อนแค่3-5วัน กังวลใจค่ะ
สวัสดีค่ะ หากที่ผ่านมา ได้มีเพศสัมพันธ์ ก็ควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ดังนั้น หากตรวจไม่พบการตั้งครรภ์ และที่ผ่านมามีการเจ็บป่วยไม่สบาย นอนน้อย เครียด ก็จะเป็นสาเหตุที่ทำให้ประจำเดือนยังไม่มาได้ค่ะ แนะนำควรรอประจำเดือนต่อไปอีกซักระยะ ประจำเดือนก็น่าจะมาในที่สุดค่ะ